CELEX: 62015CN0470
Language: et
Date: 2015-09-07 00:00:00
Title: Kohtuasi C-470/15: Eelotsusetaotlus, mille on esitanud Raad van State (Madalmaad) 7. septembril 2015 – Lufthansa Cargo AG, teine menetlusosaline: Staatssecretaris van Infrastructuur en Milieu

30.11.2015   
            
            
               ET
            
            
               Euroopa Liidu Teataja
            
            
               C 398/17
            
         Eelotsusetaotlus, mille on esitanud Raad van State (Madalmaad) 7. septembril 2015 – Lufthansa Cargo AG, teine menetlusosaline: Staatssecretaris van Infrastructuur en Milieu
   (Kohtuasi C-470/15)
   (2015/C 398/22)
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Kaebaja: Lufthansa Cargo AG
   
      Teine menetlusosaline: Staatssecretaris van Infrastructuur en Milieu
   
      Eelotsuse küsimused
   
   
               1.
            
            
               Kas ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahelise lennutranspordilepingu (ELT 2007 L 134, lk 1) artikli 3 lõike 1 punkti c alapunkti ii esimest lauset tuleb tõlgendada nii, et see annab liikmesriigist A pärit ühenduse lennuettevõtjale õiguse laadida liikmesriigis B maha kolmandas riigis laaditud kaup pärast vahemaandumist Ameerika Ühendriikides, kus kaupa maha ei laaditud, ja selles osas ei ole vaja tugineda liikmesriigi B ja kolmanda riigi vahel sõlmitud kahepoolsele konventsioonile?
            
         
               2.
            
            
               Kas ühenduse lennuettevõtjale tulenevad ühelt poolt Euroopa Ühenduse ja selle liikmesriikide ning teiselt poolt Ameerika Ühendriikide vahelisest lennutranspordilepingust õigused muude liikmesriikide suhtes peale selle liikmesriigi, kus on asjaomase ettevõtja põhitegevuskoht?
            
         
               3.
            
            
               Kas Euroopa Parlamendi ja nõukogu 29. aprilli 2004. aasta määruse (EÜ) nr 847/2004 lennuliikluse lepingute läbirääkimise ja rakendamise kohta liikmesriikide ja kolmandate riikide vahel (ELT L 157, lk 7; ELT eriväljaanne 07/08, lk 193) artikliga 5 on vastuolus, et kontrollides, kas asukoha tingimus Euroopa Liidu toimimise lepingu artikli 49 tähenduses on nii, nagu seda on täpsustatud Euroopa Kohtu praktikas, täidetud, nõutakse muu hulgas, et ühenduse lennuettevõtja, kelle põhitegevuskoht on liikmesriigis A, hoiaks osa oma lennupargist (vähemalt kaks lennukit) liikmesriigis B?